label_title: 2004-es Junior Eurovíziós Dalfesztivál
label_desc: A 2004-es Junior Eurovíziós Dalfesztivál volt a második Junior Eurovíziós Dalfesztivál, amit a norvégiai Lillehammerben rendeztek, ahol a spanyol María Isabel nyert 171 ponttal, az "Antes muerta que sencilla" című dalával. A versenyre 2004. november 20-án került sor. Az Eurovíziós Dalversennyel ellenben itt nem az előző évi győztes rendez, hanem pályázni kell a rendezés jogára. A 2003-as Junior Eurovíziós Dalfesztivál a horvát Dino Jelusić győzelmével zárult, aki a "Ti si moja prva ljubav" című dalt adta elő Koppenhágában.